CELEX: 62015CN0262
Language: mt
Date: 2015-06-01 00:00:00
Title: Kawża C-262/15: Talba għal deċiżjoni preliminari mressqa mill-Verwaltungsgerichtshof (l-Awstrija) fl-1 ta’ Ġunju 2015 – GD European Land Systems – Steyr GmbH

7.9.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 294/22
            
         Talba għal deċiżjoni preliminari mressqa mill-Verwaltungsgerichtshof (l-Awstrija) fl-1 ta’ Ġunju 2015 – GD European Land Systems – Steyr GmbH
   (Kawża C-262/15)
   (2015/C 294/27)
   Lingwa tal-kawża: il-Ġermaniż
   
      Qorti tar-rinviju
   
   Verwaltungsgerichtshof
   
      Partijiet fil-kawża prinċipali
   
   
      Rikorrenti: GD European Land Systems – Steyr GmbH
   
      Konvenut: Zollamt Eisenstadt Flughafen Wien
   
      Domandi preliminari
   
   
               1.
            
            
               L-eċċezzjoni tan-Nota 1(ċ) tal-Kapitolu 93 tan-Nomenklatura Magħquda [Parti II tal-Anness I tar-Regolament tal-Kunsill (KEE) Nru 2658/87, tat-23 ta’ Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (1), fil-verżjoni tar-Regolament ta’ Implimentazzjoni tal-Kummissjoni (UE) Nru 1001/2013, tal-4 ta’ Ottubru 2013 (2), li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni] dwar it-“[t]ankijiet u vetturi oħrajn korazzati tal-ġlied (Nru 8710)” tinkludi wkoll il-“partijiet” tagħhom?
            
         
               2.
            
            
               In-Nota 3 tat-Taqsima XVII tan-Nomenklatura Magħquda għandha tiġi interpretata fis-sens li “stazzjon tal-armi (turretta ta’ tank tal-ġlied)” li jista’ jintuża fuq tankijiet tal-ġlied, fuq “sistemi ta’ trasport marittimu mobbli” jew ukoll f’installazzjonijiet fissi għandu jiġi kklassifikat taħt l-intestatura 8710, bħala parti ta’ tank tal-ġlied, ladarba dan l-istazzjon tal-armi jkun ġie importat mill-manifattur tat-tank tal-ġlied għall-produzzjoni jew għall-armar tat-tank tal-ġlied u jkun fil-fatt użat għal dan l-iskop?
            
         
      (1)  ĠU Edizzjoni Speċjali bil-Malti, Kapitolu 2, Vol. 2, p. 382.
   
      (2)  ĠU L 290, p. 1.